Diari Oficial de la Generalitat Valenciana


Sumari del DOGV 2693, del 21-02-1996 (1996/837521)

RESOLUCIÓ de 7 de febrer de 1996, de la Direcció General de Coordinació Institucional i Secretariat del Govern de la Conselleria d'Administració Pública, per la qual es disposa la publicació del Conveni de col·laboració entre l'Administració General de l'Estat (Ministeri d'Agricultura, Pesca i Alimentació) i la Comunitat Valenciana (Conselleria d'Agricultura i Medi Ambient), per a la Realització de Projectes de Plantes de Viver (Cítrics i Maduixa).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2693

Data del DOGV
:   21-02-1996

Secció del DOGV
:   ALTRES DISPOSICIONS

Número del document
:   1996/837521


Data del document
:   07-02-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 7 de febrer de 1996, de la Direcció General de Coordinació Institucional i Secretariat del Govern de la Conselleria d'Administració Pública, per la qual es disposa la publicació del Conveni de col·laboració entre l'Administració General de l'Estat (Ministeri d'Agricultura, Pesca i Alimentació) i la Comunitat Valenciana (Conselleria d'Agricultura i Medi Ambient), per a la Realització de Projectes de Plantes de Viver (Cítrics i Maduixa).   
Subscrit, després de la tramitació prèvia reglamentària, entre l'administració general de l'estat (Ministeri d'Agricultura, Pesca i Alimentació) i la Comunitat Autònoma Valenciana (Conselleria d'Agricultura i Medi Ambient), el dia 30 de novembre de 1995, un conveni de col·laboració per a la realització de projectes de plantes de viver (cítrics i maduixa), i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0009/96, i que figura com a annex d'aquesta Resolució.  
València, 7 de febrer de 1996.- La directora general de Coordinació Institucional i Secretariat del Govern.  
Conveni de Col·laboració entre l'Administració General de l'Estat (Ministeri d'Agricultura, Pesca i Alimentació) i la Comunitat Valenciana (Conselleria d'Agricultura i Medi Ambient) per a la Realització de Projectes de Plantes de Viver (cítrics i maduixa)  
Madrid, 30 de novembre de 1995  
Reunits:  
D'una banda, el senyor Luis Atienza Serna, ministre d'Agricultura, Pesca i Alimentació, d'acord amb el que es disposa en el Reial Decret 912/1994, de 5 de maig, en nom i representació del Govern de la nació, de conformitat amb l'Acord del Consell de Ministres de 21 de juliol de 1995.  
I de l'altra, la senyora Maria àngels Ramón-Llin i Martínez, consellera d'Agricultura i Medi Ambient de la Generalitat Valenciana, d'acord amb el que es disposa en el Decret 14/1995, de 6 de juliol, i expressament facultada per a aquest acte per acord del Govern Valencià de data 28 de novembre; i com a presidenta de l'Institut Valencià d'Investigacions Agràries (IVIA), segons les atribucions que li confereix la Llei 4/1991 i autoritzada per l'acord número 32/95, del Consell Rector de l'IVIA, de data 22 de setembre de 1995.  
Ambdues parts es reconeixen recíprocament la capacitat legal per a obligar-se i atorgar el present conveni, i per això  
Exposen:  
Que la Comunitat Valenciana té competència exclusiva en matèria d'agricultura dins del seu àmbit territorial, d'acord amb el que s'estableix en l'article 34, apartat 4, del seu Estatut d'Autonomia, i que per part de l'administració general de l'estat cal donar compliment a allò encomanat en la Llei 11/1971, de 30 de març, de Llavors i Plantes de Viver, per a la qual cosa es requereix establir mecanismes de col·laboració per a realitzar el control i la identificació de varietats de cítrics i de maduixa.  
D'acord amb el que es disposa en el Reglament Tècnic de Control i Certificació de Plantes de Viver de Cítrics, és necessari conéixer i controlar la situació sanitària de tot el material nacional de reproducció vegetal destinat a vivers i realitzar les descripcions de les varietats comercials d'aquestes espècies.  
Per això, ambdues parts acorden la subscripció del present conveni, conformement amb les següents  
Clàusules:  
Primera. Objecte del conveni  
a) Control sanitari de plantes de viver de cítrics.  
b) Descripció i tipificació de varietats de cítrics i de maduixa.  
Tot això, d'acord amb el que es detalla en l'annex 1.  
Segona. Aportació econòmica  
La valoració d'aquests projectes, segons el desglossament especificat en l'annex 1, puja a la quantitat màxima de vuit milions cent noranta-set mil cinc-centes vint-i-tres pessetes, IVA inclòs (8.197.523 PTA) que seran satisfetes pel Ministeri d'Agricultura, Pesca i Alimentació a través de la Direcció General de Produccions i Mercats Agrícoles, a càrrec de la partida pressupostària 34.31.230I.757, mitjançant una transferència bancària al compte corrent de l'Institut Valencià d'Investigacions Agràries, NIF R 524633 J, compte corrent número 0817495528, en la Caixa Rural de València, sucursal 0060, Moncada (València), després de les certificacions i la conformitat expressa dels treballs realitzats d'acord amb els protocols que s'adjunten.  
Tercera. Operacions que realitzarà la Comunitat Valenciana (Conselleria d'Agricultura i Medi Ambient)  
L'Institut Valencià d'Investigacions Agràries executarà tots els treballs d'identificació, seguint els protocols establits en l'annex 2.  
Quarta  
El Ministeri d'Agricultura, Pesca i Alimentació (Direcció General de Produccions i Mercats Agrícoles) participarà en el seguiment dels projectes, publicarà els resultats fent constar la realització conjunta dels treballs per part de la Direcció General de Produccions i Mercats Agrícoles i la Comunitat Autònoma Valenciana, i igualment, coordinarà amb els serveis de control i certificació la presa i l'enviament de mostres, amb l'establiment de les prioritats que calguera.  
Cinquena. Seguiment dels projectes  
Al final de la campanya ambdues parts revisaran i certificaran l'execució del pla de treball previst.  
Sisena. Duració del conveni  
La duració del present conveni serà la de la campanya de 1995.  
Setena. Jurisdicció  
Les qüestions litigioses que pogueren sorgir en la interpretació i el compliment del present conveni seran de coneixement i competència de l'ordre jurisdiccional contenciós administratiu.  
I, com a prova de conformitat, firmen per triplicat aquest conveni en el lloc i la data indicats en l'encapçalament.  
Pel Govern de la nació, Luis M.ª Atienza Serna  
Ministre d'Agricultura, Pesca i Alimentació  
Per la Comunitat Valenciana, Maria àngels Ramón-Llin i Martínez  
Consellera d'Agricultura i Medi Ambient  
ANNEX 1  
Projectes compresos en el present conveni i aplicació pressupostària en 1995  
1. Control sanitari de vivers de cítrics  
Total: (1) 3.779.830  
- 200 test bio. per al grup psoriasis  
 a 6.300 PTA/t. 1.260.000  
- 250 test. bio. per a exocortis i altres viroides  
 a 6.800 PTA/t. 1.700.000  
- 257 test bio. per a tristesa i vein enation  
 a 3.190 PTA/t. 819.830  
2. Descripció i tipificació de varietats de cítrics i realització de l'examen previ de varietats de cítrics  
Total: 1.807.000  
- Mesurament de caràcters 780.000  
- Despeses de funcionament 857.000  
- Dietes i locomoció 170.000  
3. Descripció i tipificació de varietats de maduixa i realització de l'examen previ de varietats de maduixa  
Total: 1.480.000  
- Mesurament de caràcters 780.000  
- Despeses de funcionament 600.000  
- Dietes i locomoció 100.000  
 Total (1+2+3) 7.066.830  
 IVA 16% 1.130.693  
 Total 8.197.523  
(1) Nota: el nombre de tests es podrà variar, segons les necessitats de control, mitjançant acord entre les parts, sempre que es mantinga fixa la quantitat pressupostada per al conjunt dels tests.  
ANNEX 2  
2.1 Protocol per a la realització del projecte de control sanitari de vivers de cítrics  
Instal·lacions i personal tècnic  
L'IVIA posarà a disposició del projecte açò següent:  
- Laboratori complet de cultiu de teixits.  
- Laboratori complet d'anàlisi de viroides.  
- 1.400 m2 d'abric de quarantena.  
- 900 m2 en quatre hivernacles climatitzats.  
- Equipament divers (equip de desinfecció de substrats, cambra frigorífica, magatzems, maquinària de polvoritzar...).  
- El personal laboral i tècnic necessari.  
Comprovació de l'estat sanitari  
Les mostres per a analitzar seran les que provinguen de vivers de cítrics i del bloc de reserva protegit, preses pel personal autoritzat dels organismes oficials responsables i remeses a l'IVIA degudament identificades amb una etiqueta i acompanyades per la corresponent acta oficial de presa de mostres.  
Per a això cal disposar prèviament de les plantes indicadores per a cada una de les virosis que figuren reglamentades en el vigent Reglament Tècnic de Control i Certificació dels Cítrics (des d'ara, Reglament).  
Les dites plantes s'obtenen mitjançant sembra i posterior cultiu en cossiols amb substrat estèril i fertilitzat, en hivernacle climatitzat a 18-26øC, amb fertirigació i control rigorós de plagues, malalties i problemes fisiològics i nutritius.  
Quan les plantes indicadores tenen de 8 a 12 mesos des de la sembra, es poden inocular. Per a realitzar cada test s'utilitzen de 2 a 4 plantes indicadores de cada una de les virosis esmentades. La inoculació es realitza mitjançant dos empelts d'escorça procedents de la planta que s'ha de comprovar, rebaixats a 30 centímetres d'altura i cultivats en hivernacle a 28-32øC per a les malalties d'exocortis i xyloporosi, i a 18-23øC per a tristesa, vein enation i grup psoriasi. Per a les malalties exocortis i xyloporosi s'empra la tècnica d'inoculació sobre plantes de poncemer etrog empeltades sobre patró vigorós i incubades a 27-37øC, observació d'aquestes i posterior anàlisi mitjançant la tècnica d'electroforesi sPAGE.  
Les plantes inoculades s'etiqueten convenientment i es du un registre sobre tots els processos realitzats sobre aquelles, que estarà a disposició del INSPV.  
A continuació s'efectuen i s'anoten les lectures periòdiques a fi de detectar la presència de símptomes durant el període de vuit mesos. Els resultats es comunicaran al INSPV.  
Les plantes indicadores emprades normalment són:  
- Llima dolça mexicana  
- Taronger dolç pinneaple  
- Tangor dweet  
- Poncemer etrog  
   
Els tests que s'han de realitzar, segons planta indicadora i virosi, seran els següents:  
Virosi o similar Planta indicadora Tipus de test  
Tristesa i Llima dolça mexicana Biològic  
vein enation  
Grup psoriasi Taronger dolç Biològic  
 Tangor dweet  
Exocortis Poncemer etrog Biològic,  
Xyloporosi sPAGE electroforesi i  
 altres viroides  
Comunicacions al INSPV  
Els resultats i l'informe de situació dels treballs es remetran al INSPV quan acabe l'any i inclouran com a mínim les dades següents:  
- Llista de mostres rebudes, amb indicació de codi de referència, data de recepció, varietats, viver, origen i categoria.  
- Certificat de resultats obtinguts en l'any sobre les mostres en observació amb especificació de les virosis analitzades i detectades, si s'escau, per a cada codi de mostra, fent referència a la varietat, el viver i la categoria.  
- Informe d'incidències i resum de resultats dels treballs de l'any.  
- Llista de mostres que es mantenen en observació i es troben pendents de resultats.  
2.2 Protocol dels treballs de descripció i tipificació de varietats de cítrics  
Objectius:  
La realització d'una fitxa descriptiva de cada varietat comercial de cítrics que incloga almenys els caràcters bàsics assenyalats per la UPOV i que servisca com a patró descriptiu i de comparació en els treballs de comprovació varietal.  
Instal·lacions:  
Les mateixes que les esmentades per als treballs de realització de l'examen previ de varietats de cítrics.  
Treballs que es realitzaran:  
- Descripció dels caràcters de les varietats de cítrics incloses en l'àmbit del Reglament dels Cítrics.  
- Aquesta descripció es farà a partir d'observacions pròpies sobre col·leccions de referència, preses en dos anys de fructificació i un tercer si els nivells d'expressió no coincideixen per a un determinat caràcter.  
- Els caràcters que cal descriure seran els més útils per a tipificar la varietat, dins dels assenyalats per a l'espècie per la UPOV, dels quals se'n prendran almenys dos assenyalats com a bàsics, i també els que coneguen com a eficaços malgrat no estar en les llistes anteriors.  
- Es prendran documents gràfics dels caràcters més destacats, incloent sempre el corresponent a fruit.  
Comunicacions al INSPV  
Els resultats dels treballs es lliuraran al cap de l'any al INSPV incloent almenys les dades següents:  
a) Informe sobre l'estat dels treballs en curs per a cada una de les varietats en estudi amb especificació del següent:  
- Ubicació de l'arbre objecte de les observacions.  
- Referència dels anys en què s'han realitzat observacions.  
- Dades de les observacions parcials realitzades en l'any en curs.  
b) Informe de resultats finals de les varietats la tipificació de les quals ha acabat de la manera següent:  
- Fitxa per varietat amb les dades mitjanes per a cada caràcter estudiat.  
- Documents gràfics (diapositives), presos per a cada varietat descrita en format i fons homogenis.  
- Informe en el qual es destaquen els caràcters més útils per a distingir les varietats en el camp, dins dels que s'han descrit.  
- Una còpia en disquet informàtic de les dades parcials i finals obtingudes de cada varietat finalitzada.  
2.3 Protocol d'operacions que s'efectuaran per a l'execució de l'examen previ de varietats de taronger, mandariner i aranger amb sol·licitud per a la inscripció en el registre de varietats protegides  
1. Localització: Moncada (València) en terrenys i instal·lacions de l'IVIA.  
2. Recepció de material vegetal enviat pels sol·licitants del títol d'obtenció vegetal. Es durà un llibre de registre d'entrada.  
3. Control de l'estat sanitari del material rebut.  
4. Emmagatzematge del material en condicions adequades fins que tinga lloc la plantació.  
5. Plantació i cultiu del material rebut, amb aplicació de les tècniques i els tractaments necessaris per a disposar de plantes adequades per a fer les observacions necessàries.   
6. Comunicació al INSPV del material rebut i de l'execució de les plantacions.  
7. Manteniment i cultiu de les plantes de varietats per a les quals s'ha finalitzat l'examen previ i que constitueixen la col·lecció de referència. En aquesta col·lecció aniran incloent-se totes les varietats protegides a mesura que siga possible.  
8. Execució de les observacions i presa de dades seguint les llistes de caràcters, nivells de pressió i metodologia determinats pel INSPV, seguint el formulari de la UPOV que s'adjunta. Tractament de les dades obtingudes.  
Quan, en aplicació de la normativa en vigor, se sol·licite al INSPV la utilització de l'examen previ de les plantacions de la varietat existents a Espanya, la presa de dades i observacions es realitzaran en la ubicació d'aquestes plantacions.  
9. Elaboració d'informes definitius o parcials sobre les varietats en assaig. L'informe definitiu sobre l'examen previ, comprovació de la novetat, homogeneïtat i estabilitat, haurà de realitzar-se en finalitzar el segon any de fructificació, si no hi ha circumstàncies que ho impedeixen. Remissió d'informes al INSPV de les varietats que en finalitzar el segon any de fructificació i d'observacions no puga haver informe final. Les causes que ho impedeixen es notificaran al INSPV. El INSPV col·laborarà en el tractament de dades per a l'estudi de distingibilitat amb els seus mitjans de càlcul. Hauran d'enviar-se al INSPV els informes corresponentes de les varietats de taronger, mandariner i aranger que hagen finalitzat el període d'assajos abans del 31 de desembre de cada any. S'adjunta el model d'informe a enviar.  
10. Prestació d'assistència tècnica, a requeriment del INSPV, per a casos de contravenció de drets, elaboració d'informes, alçament d'actes i peritació en casos d'infractors dels drets del productor.  
11. Inclusió en el camp d'identificació, a requeriment del INSPV, a més d'estudis i elaboració d'informes, de material i mostres recollides en els alçaments d'actes motivades per infraccions o denúncies de contravencions.  
12. Col·laboració amb el INSPV en les eventuals revisions de metodologia de treball i modificacions de llistes de caràcters que s'han d'observar.  
Informe relatiu a la realització de l'examen previ  
Espècie: Denominació varietal: ...  
La varietat ha estat estudiada en els camps d'identificació corresponents a les campanyes: ...  
Localització: ...  
Amb el material subministrat pel sol·licitant, en els assajos citats abans s'ha estudiat la varietat, i se n'ha elaborat la descripció adjunta.  
En els assajos s'ha comprovat que es distingeix suficientment de les varietats similars de la col·lecció de referència.  
No s'ha observat l'existència de plantes fora de tipus, i per això es considera suficientment homogènia.  
Al llarg dels anys en què aquesta varietat ha estat inclosa en els assajos d'identificació, no s'ha observat falta d'estabilitat en el material que s'ha estudiat.  
..., ... d ... de 19...  
Firmat: ...  
2.4 Protocol dels treballs de descripció i tipificació de varietats de maduixa  
Objectius  
La realització de una fitxa descriptiva de cada varietat comercial de maduixa que incloga almenys els caràcters bàsics assenyalats por la UPOV i que servisca de patró descriptiu i de comparació en els treballs de comprovació varietal.  
Instal·lacions  
Les mateixes que les esmentades per als treballs de realització de l'examen previ de varietats de maduixa.  
Treballs que s'han de realitzar  
- Descripció dels caràcters de les varietats de Fragaria incloses en l'àmbit del reglament de la maduixa.  
- La descripció es farà a partir d'observacions pròpies sobre col·leccions de referència, preses en dos anys, i en un tercer si els nivells d'expressió no coincideixen per a un caràcter determinat.  
- Els caràcters a descriure seran els més útils per a tipificar la varietat, dins dels assenyalats per a l'espècie per la UPOV, dels quals es prendran almenys els assenyalats com a bàsics, i els que se sàpia que són eficaços encara que no estiguen en les llistes anteriors.  
- Es prendran documents gràfics dels caràcters més destacats, inclòs sempre el del fruit.  
Comunicacions al INSPV  
Els resultats dels treballs s'hauran d'entregar al cap de l'any al INSPV amb almenys les dades següents:  
a) Informe sobre l'estat dels treballs en curs i les varietats en estudi amb inclusió de:  
- Referència dels anys en què s'han realitzat observacions.  
- Dades de les observacions parcials realitzades en l'any en curs.  
b) Informe de resultats finals de les varietats que han acabat la tipificació de la forma següent:  
- Fitxa per varietat amb les dades mitjanes per a cada caràcter estudiat.  
- Documents gràfics (diapositives) presos per a cada varietat descrita en format i fons homogenis.  
- Informe que destaque els caràcters més útils per a distingir les varietats al camp, entre els descrits.  
- Una còpia en disquet informàtic de les dades parcials i finals obtingudes per a cada varietat finalitzada.  
2.5 Protocol dels treballs de realització de l'examen previ de varietats de maduixa per al registre de varietats protegides  
Instal·lacions i personal tècnic  
L'IVIA posarà a disposició del projecte el següent:  
- Els terrenys adequats i suficients per a l'establiment de les plantes al camp, propis o concertats amb la Caixa Rural de València.  
- Laboratori per a determinació de caràcters, i el personal tècnic i auxiliar per a realitzar-la.  
- Ordinador per a processament de les dades preses al camp i al laboratori.  
- El personal tècnic necessari.  
Pla de treball anual  
1. Preparació del terreny: en el mes de juny es realitzarà la preparació del terreny necessari, perquè siga sotmés a desinfecció posterior.  
2. Recepció del material vegetal enviat pels sol·licitants del títol d'obtenció vegetal, amb un llibre de registre d'entrades.  
3. Control de l'estat sanitari del material rebut.  
4. Emmagatzematge del material rebut en condicions adequades fins que es realitze la plantació.  
5. Plantació: si el material rebut és planta frigo, la plantació es realitzarà en la primera quinzena d'agost. Si és planta fresca, procedent de viver d'altura, la plantació es realitzarà en els primers dies d'octubre i no després del 15 del mateix mes. En estes dates, s'ha d'haver airejat prou el terreny desinfectat i tindre preparats els cavallons sobre els quals aniran les plantes.  
6. Comunicació al INSPV del material rebut i de l'execució de les plantacions.  
7. Manteniment i cultiu de les plantes de varietats rebudes.  
8. Execució de les observacions: les observacions s'efectuaran d'acord amb el Reglament de Protecció de Varietats de Maduixa i seguint el formulari de la UPOV.  
Totes les característiques quantitatives s'han de realitzar en un mínim de 10 plantes.  
Totes les observacions de planta i de fulla s'han de realitzar en plantes de primer any poc abans de començar la maduració del fruit.  
Totes les observacions sobre estolons han de fer-se sobre plantes de primer any, i al final de la campanya o en la tardor.  
Totes les observacions sobre flors han de fer-se en plantes de primer any i en plena floració (el 50% de les plantes que tinguen almenys una flor vertadera).  
Els caràcters que s'han d'observar són els següents:  
a) Característiques de la planta:  
- Port  
- Quantitat d'estolons \*  
- Inflorescència: posició respecte al fullam \*  
- època de floració \*  
- època de maduresa \*  
- Tipus de floració \*  
b) Característiques de les fulles:  
- Ondulació de la superfície foliar del limbe \*  
- Quantitat de folíols \*  
- Folíol terminal: relació longitud/amplària \*  
- Folíol terminal: forma de la base \*  
- Folíol terminal: forma de la vora dentada  
- Color verd del limbe  
c) Característiques de la flor:  
- Mida  
- Mida del calze interior respecte a l'exterior \*  
- Mida del calze respecte a la corol·la \*  
- Posició dels pètals entre si \*  
d) Característiques dels fruits:  
- Relació longitud/amplària màximes \*  
- Mida  
- Forma predominant \*  
- Color extern \*  
- Intensitat del color \*  
- Inserció d'aquenis \*  
- Inserció del calze  
- Mida del calze respecte al diàmetre del fruit \*  
- Duresa  
- Color de la carn  
- Uniformitat del color de la carn  
Quan, en aplicació de la normativa en vigor, se sol·licite al INSPV la utilització de l'examen previ de les plantacions de la varietat existents a Espanya, la presa de dades i les observacions es realitzaran en la ubicació d'aquestes plantacions.  
9. Elaboració d'informes definitius o parcials sobre les varietats en assaig. L'informe definitiu sobre l'examen previ, comprovació de la novetat, homogeneïtat i estabilitat, haurà de realitzar-se en finalitzar el segon any de fructificació, fóra que es donen circumstàncies que ho impedisquen. Remissió d'informes al INSPV. De les varietats que en acabar el segon any de fructificació i d'observacions no se'n puga elaborar l'informe final, les causes es notificaran al INSPV. El INSPV col·laborarà en el tractament de dades per a l'estudi de distingibilitat amb els seus mitjans de càlcul. Hauran d'enviar-se al INSPV els informes de les varietats de maduixa que han acabat el període d'assajos abans del 31 de desembre de cada any. S'adjunta el model d'informe.  
10. Prestació d'assistència tècnica, a requeriment del INSPV, per a casos de contravenció de drets, elaboració d'informes, alçament d'actes i peritació en casos d'infractors dels drets del productor.  
11. Inclusió en el camp d'identificació, a requeriment del INSPV, a més d'estudis i d'elaboració d'informes, de material i mostres recollides en alçament d'actes motivades per infraccions o denúncia de contravencions.  
12. Col·laboració amb el INSPV en les eventuals revisions de metodologia de treball i modificacions de llistes de caràcters que s'han d'observar.  
Informe relatiu a la realització de l'examen previ  
Espècie: Denominació varietal: ...  
La varietat ha estat estudiada en els camps d'identificació corresponents a les campanyes: ...  
Localització: ...  
Amb el material subministrat pel sol·licitant, en els assajos citats abans s'ha estudiat la varietat, i se n'ha elaborat la descripció adjunta.  
En els assajos efectuats s'ha comprovat que es distingeix prou de les varietats similars de la col·lecció de referència.  
No s'ha observat l'existència de plantes fora de tipus, i per això es considera suficientement homogènia.  
Al llarg dels anys en què aquesta varietat ha estat inclosa en els assajos d'identificació, no s'ha observat falta d'estabilitat en el material que s'ha estudiat.  
..., ... d ... de 19...  
Firmat: ...